نوائب_شام
بقلم ايلول 💚
تصويت وتعليق بين الفقرات لطفًا 🦋
""""""""""""""""""""""""""""
صريخ بماي ياهو الـ يفتهم وني
ويا دكتور يندل شنو الـ يوجعني
بواچي بحضرة محد الك بال يدير
ولا واحد يگلك همك يهمني
""""""""""""""""""""""""
غــزل :: سكتت مرتبكة وخايفة متردده وهجام يصيح
- احجي
- بس لا تصير عصبي
- احجي لج احجي
- لا تصيح جا
- بت الكلب شمسوية؟
- والعباس ما مسوية شي
- غــزل غززل احجي شمسوية ؟
بجيت ونفتح الباب دخل حيــادر فاتح عيونه على وسعهن مصدوم سحب التليفون من ايدي وسد الخط
- شسويتي
- اريد احجي الهجام
صيح بعصبيه
-صاحيه مخبله انتِ ؟
خزرني ورجع هجــام يتصل وحيادر يفتر والتليفون بأيده محتار سحبني من كتفي كعدني ويحجي بخزر
- غــزل شوفي هسه تسدين السالفة احجي اي شي وسدي الموضوع
- ماا والله اكله الصدك
- لج
صيح وكام افتر بعصبية ايده على راسه ورجع كعد كدامي والتليفون يدك لزم وجهي ابين ايدي يحاول يحجي بهدوء
- كتلج تخلصين جامعة وترجعين الاهلج اطلكج وينتهي كلشي واكف وياج خطوة بخطوة ليش تردين تخربين صداقتي بهجام ؟ تدرين اذا يعرف ما يباوع لوجهي بعد ؟ بس فهميني ليش تسوين هيج بشنو زعجتج ؟ شفتي مني شي مو حلو ؟
دنكت ابجي واهز براسي لا والاتصال يخلص ويرجع يتصل وحيادر ميت قهر گال
- هاي هي كيفج احجي سوي التردينه
دار وجهه يريد يروح
- اوكف حيــادر خلي احاجيك وكلي صح لو غلط ؟
- حاجي اخوج بالأول
هزيت راسي موافقة جاوبت هجــام صيح يغلط
- ليش ما تجاوبين بت الحيوان
- اوكف هجــام بس لا تصيح واني اكلك
- احجي يله احجي غزوله
- ااا اريد اجي من أكمل أمتحان ورويده ما تقبل
- شوكت تكملين؟
- فد أسبوع
- اتصلي وانا اجيج
أنت تقرأ
نوائب شامMystery / Thriller
غرفة مظلمة صراخ لا يعلم سببه ما بعد سكون الجميع يظهر وجعه هي فقط تستطيع ان تسمعه وتتسأل من هذا ومن ذا الذي يعذبه يتناثر فضولها للمعرفه تخطئ بالسير نحوه لو لم تدق باب تلك الغرفة لن تصبح حبيسة وشمه لكن فات الأوان ذهبت شام لترى من خلف ذلك الباب وبعدها...